Document ID: 32013D0710

KOMISSION PÄÄTÖS,
annettu 2 päivänä joulukuuta 2013,
Euroopan unionin rautatiejärjestelmän osajärjestelmää ”käyttötoiminta ja liikenteen hallinta” koskevasta yhteentoimivuuden teknisestä eritelmästä annetun päätöksen 2012/757/EU muuttamisesta
(tiedoksiannettu numerolla C(2013) 8377)
(ETA:n kannalta merkityksellinen teksti)
(2013/710/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon rautatiejärjestelmän yhteentoimivuudesta yhteisössä 17 päivänä kesäkuuta 2008 annetun Euroopan parlamentin ja neuvoston direktiivin 2008/57/EY (1) ja erityisesti sen 6 artiklan 1 kohdan toisen alakohdan,
sekä katsoo seuraavaa:
(1)
Euroopan rautatieviraston perustamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 881/2004 (2) 12 artiklan mukaan Euroopan rautatievirasto, jäljempänä ’virasto’, varmistaa, että yhteentoimivuuden tekniset eritelmät, jäljempänä ’YTE:t’, mukautetaan tekniseen kehitykseen ja markkinasuuntauksiin sekä sosiaalisiin vaatimuksiin, ja ehdottaa komissiolle tarpeelliseksi katsomiaan muutoksia YTE:iin.
(2)
Komissio antoi 13 päivänä heinäkuuta 2007 tehdyllä päätöksellä K(2007) 3371 virastolle yleisen toimeksiannon toteuttaa tiettyjä toimia Euroopan laajuisen suurten nopeuksien rautatiejärjestelmän yhteentoimivuudesta 23 päivänä heinäkuuta 1996 annetun neuvoston direktiivin 96/48/EY (3) sekä Euroopan laajuisen tavanomaisen rautatiejärjestelmän yhteentoimivuudesta 19 päivänä maaliskuuta 2001 annetun Euroopan parlamentin ja neuvoston direktiivin 2001/16/EY (4) mukaisesti. Kyseisen yleisen toimeksiannon mukaisesti virastoa pyydettiin tarkistamaan käyttötoimintaa ja liikenteen hallintaa koskeva YTE.
(3)
Käyttötoimintaa ja liikenteen hallintaa koskevien voimassa olevien yhteentoimivuuden teknisten eritelmien lisäyksessä A viitataan Euroopan rautatieliikenteen hallintajärjestelmän (ERTMS) version 2 käyttösääntöihin, jotka on kehitetty eurooppalaisen junakulunvalvontajärjestelmän (ETCS) järjestelmävaatimuksia koskevien eritelmien version 2.3.0.d perusteella.
(4)
ERTMS/ETCS:n nykyiset versiot ovat versio 2 ja versio 3. ERTMS/ETCS:n versio 3 vastaa asiakirjan ”ERTMS operational principles and rules” versiota 3. Tämä olisi otettava huomioon käyttötoimintaa ja liikenteen hallintaa koskevassa YTE:ssä.
(5)
Virasto antoi 5 päivänä heinäkuuta 2012 suosituksen (ERA/REC/05-2012/INT-ERTMS) Euroopan unionin rautatiejärjestelmän osajärjestelmää ”käyttötoiminta ja liikenteen hallinta” koskevasta yhteentoimivuuden teknisestä eritelmästä ja päätöksen 2007/756/EY muuttamisesta 14 päivänä marraskuuta 2012 annetussa komission päätöksessä 2012/757/EU (5) tarkoitetun asiakirjan ”ERTMS operational principles and rules” version ajantasaistamisesta.
(6)
Sen vuoksi päätöstä 2012/757/EU olisi muutettava.
(7)
Tässä päätöksessä säädetyt toimenpiteet ovat direktiivin 2008/57/EY 29 artiklan 1 kohdan mukaisesti perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2012/757/EU (käyttötoimintaa ja liikenteen hallintaa koskeva YTE) liitteen I lisäys A seuraavasti:
”Lisäys A
ERTMS/ETCS- ja ERTMS/GSM-R-käyttösäännöt
ERTMS/ETCS- ja ERTMS/GSM-R-käyttösäännöt on eritelty Euroopan rautatieviraston verkkosivuilla (www.era.europa.eu) julkaistussa teknisessä asiakirjassa ”ERTMS operational principles and rules - version 3”.”
2 artikla
Tätä päätöstä sovelletaan 1 päivästä tammikuuta 2014.
3 artikla
Tämä päätös on osoitettu kaikille jäsenvaltioille.
Tehty Brysselissä 2 päivänä joulukuuta 2013.

Labels: 7
8
15